
Parlamentul  României

Camera  Deputaţilor
Comisia pentru Sănătate  şi Familie
              Nr. 28/508/ 2 octombrie  2006                                      

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra propunerii legislative pentru modificarea şi completarea Ordonanţei Guvernului nr. 124/1998 privind organizarea şi funcţionarea cabinetelor medicale ( Plx 357/2006), respinsă de Senat în şedinţa din 13 aprilie 2006 şi  trimisă Comisiei pentru sănătate şi familie pentru examinare, în fond,  în procedură obişnuită, cu adresa  nr.Plx 357 din 25 aprilie  2006, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 357/7.06.2006 , avizul Comisiei pentru buget, finanţe şi bănci nr.302/24.05.2006, avizul Consiliului Legislativ nr.1412/13.10.2005 şi punctul de vedere al Guvernului nr.3398/9.12.2005.
În raport de obiectul şi conţinutul său, propunerea legislativă face parte din categoria legilor ordinare , în conformitate cu prevederile art.73 din Constituţia României, republicată.

                PREŞEDINTE,                                                     SECRETAR,
ACAD.PROF.DR.MIRCEA IFRIM                    DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate  şi Familie
                                                                                   Nr. 28/508/ 2 octombrie   2006                                                                                                         

R A P O R T 

asupra propunerii legislative pentru modificarea şi completarea Ordonanţei Guvernului nr. 124/1998 privind organizarea şi funcţionarea cabinetelor medicale ( Plx 357/2006)
1. Cu adresa nr.Plx  357 din 25 aprilie 2006, Comisia pentru sănătate şi familie a fost sesizată cu dezbaterea, în fond, în procedură obişnuită, a  propunerii legislative pentru modificarea şi completarea Ordonanţei Guvernului nr. 124/1998 privind organizarea şi funcţionarea cabinetelor medicale ( Plx 357/2006), respinsă de către Senat în şedinţa din 13 aprilie 2006, Camera Deputaţilor, Camera Deputaţilor fiind Cameră decizională .

 La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 357/7.06.2006 , avizul Comisiei pentru buget, finanţe şi bănci nr.302/24.05.2006, avizul Consiliului Legislativ nr.1412/13.10.2005 şi punctul de vedere al Guvernului nr.3398/9.12.2005.
Propunerea legislativă are ca obiect completarea alineatului (1) al articolului 15 din Ordonanţa Guvernului nr. 124/1998 privind organizarea şi funcţionarea cabinetelor medicale, vizând reglementarea transferului, cu titlu gratuit, fără 

plata  vreunui impozit sau taxă judiciară de timbru, a întregului patrimoniu al unităţilor medico-sanitare cu personalitate juridică înfiinţate potrivit prevederilor Legii nr.31/1990 privind societăţile comerciale către cabinetele medicale individuale organizate conform Ordonanţei Guvernului nr. 124/1998 cu condiţia ca societatea comercială să aibă ca asociaţi/asociat unic medicii/medicul care au/a înfiinţat cabinetul medical individual.

Comisia propune Plenului Camerei Deputaţilor spre dezbatere şi aprobare propunerea legislativă care face obiectul raportului  .

2. Propunerea legislativă face parte din  categoria legilor ordinare, potrivit prevederilor articolului 73 din Constituţia României, republicată.

3. La dezbaterea propunerii legislative a participat, în conformitate cu prevederile art.51 şi 52 din Regulamentul Camerei Deputaţilor din partea Guvernului, dl.Ervin Szekely, secretar de stat în Ministerul Sănătăţii Publice .

4. La lucrările Comisiei pentru sănătate şi familie  din data de 12.09.2006 au participat 17 deputaţi, neînregistrându-se absenţi .

Raportul comisiei  a fost adoptat în unanimitate  .

 5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat , este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea propunereeii legislative cu următoarele amendamente:

	Nr.

crt.
	Text Ordonanţa Guvernului nr. 124/1998, republicată
	Text propunere de modificare
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____
	Titlul legii
“Lege pentru modificarea şi completarea Ordonanţei Guvernului nr. 124/1998 privind organizarea şi funcţionarea cabinetelor medicale ”


	Nemodificat .

	

	2.
	____
	„La art.15 se introduce o nouă literă d) care va avea următorul cuprins:”
	Art.I. – Ordonanţa Guvernului nr. 124 din 29 august 1998 privind organizarea şi funcţionarea cabinetelor medicale, republicată în Monitorul Oficial al României , Partea I, nr.568 din 1 august 2002, cu modificările şi completările ulterioare se modifică şi se completează după cum urmează:


	Pentru respectarea normelor de tehnică legislativă.

	3.
	____
	_____
	1. La articolul 5, după alineatul (3) se introduce un nou alineat, alineatul (4), cu următorul cuprins:

„(4) Înfiinţarea de sedii secundare va respecta întreaga procedură de înfiinţare a cabinetelor medicale.”

Autori: dl.dep.dr.Paveliu Sorin ( Grup Parlamentar al PNL ) , dl.dep.prof.dr.Mircea Ifrim ( Grup Parlamentar al PRM ), dl.dep.dr.Luchian Ion ( Grup Parlamentar al PNL ) , dl.dep.dr.Câmpanu Liviu ( Grup Parlamentar al PNL ) , dl.dep.dr.Grigore Crăciunescu  ( Grup Parlamentar al PNL ) şi dl.dep.dr.Boeriu Valeriu ( Grup Parlamentar al PNL ) .


	Pentru asigurarea adresabilităţii şi accesabilităţii populaţiei la serviciile de medicină de familie.

	4.
	„e) activităţi contractate cu unităţile care coordonează activităţile de învăţământ şi de cercetare din reţeaua Ministerului Sănătăţii şi Familiei ;”


	____
	2. La articolul 8, litera e) va avea următorul cuprins:

„e) activităţi de învăţământ şi cercetare realizate direct sau prin contracte cu instituţiile de învăţământ şi de cercetare de stat sau private ;”
Autori: dl.dep.dr.Paveliu Sorin ( Grup Parlamentar al PNL ) , dl.dep.prof.dr.Mircea Ifrim ( Grup Parlamentar al PRM ), dl.dep.dr.Luchian Ion ( Grup Parlamentar al PNL ) , dl.dep.dr.Câmpanu Liviu ( Grup Parlamentar al PNL ) , dl.dep.dr.Grigore Crăciunescu  ( Grup Parlamentar al PNL ) şi dl.dep.dr.Boeriu Valeriu ( Grup Parlamentar al PNL ) .


	Pentru o exprimare corectă şi completă.

	5.
	____
	____
	3. La articolul 9, după alineatul (1) se introduce un nou alineat, alineatul (11) cu următorul cuprins:

„(11) Cheltuielile efectuate pentru perfecţionare continuă, investiţii, dotări şi alte utilităţi necesare înfiinţării şi funcţionării cabinetelor medicale, organizate în forma prevăzută la art.1 alin.(3) şi la art.15 alin.(1) , se scad din veniturile realizate.”

Autori: dl.dep.dr.Paveliu Sorin ( Grup Parlamentar al PNL ) , dl.dep.prof.dr.Mircea Ifrim ( Grup Parlamentar al PRM ), dl.dep.dr.Bonis Istvan ( Grup Parlamentar al UDMR ), dl.dep.dr.Câmpanu Liviu ( Grup Parlamentar al PNL ) , dl.dep.dr.Grigore Crăciunescu  ( Grup Parlamentar al PNL ) şi dl.dep.dr.Luchian Ion ( Grup Parlamentar al PNL ) .


	S-au reintrodus dispoziţiile art.9 alin.(2) din Ordonanţa Guvernului nr. 124/1998 aprobată prin Legea nr.626/2001, care au fost abrogate prin Legea nr.571/2003.

	6.
	„(2) Cabinetele stomatologice vor asigura, prin rotaţie, urgenţele medicale stomatologice.”
( text ordonanţă)
	____
	4. La articolul 12, alineatul (2) va avea următorul cuprins:

„(2) Cabinetele medicale dentare aflate în relaţii contractuale cu casele de asigurări de sănătate vor asigura urgenţele medicale dentare, contra cost, prin rotaţie, în centrele prestabilite.”
Autori: dl.dep.dr.Paveliu Sorin ( Grup Parlamentar al PNL ) , dl.dep.prof.dr.Mircea Ifrim ( Grup Parlamentar al PRM ),  dl.dep.dr.Câmpanu Liviu ( Grup Parlamentar al PNL ) , dl.dep.dr.Grigore Crăciunescu  ( Grup Parlamentar al PNL), dl.dep.dr.Boeriu Valeriu ( Grup Parlamentar al PNL )  şi dl.dep.dr.Luchian Ion ( Grup Parlamentar al PNL ) .


	Pentru a preciza tipul de cabinete medicale dentare care au această obligaţie.

	7.
	„(7) Condiţiile de vânzare sau concesionare se stabilesc prin hotărâre a Guvernului.”

( text ordonanţă)
	____
	5. La articolul 14, alineatul (7) va avea următorul cuprins:

„(7) Condiţiile de concesionare se stabilesc prin hotărâre a Guvernului.”

Autori: dl.dep.dr.Paveliu Sorin ( Grup Parlamentar al PNL ) , dl.dep.prof.dr.Mircea Ifrim ( Grup Parlamentar al PRM ),  dl.dep.dr.Câmpanu Liviu ( Grup Parlamentar al PNL ) , dl.dep.dr.Grigore Crăciunescu  ( Grup Parlamentar al PNL), dl.dep.dr.Luchian Ion ( Grup Parlamentar al PNL ) şi dl.dep.dr.Boeriu Valeriu          ( Grup Parlamentar al PNL ) .


	Condiţiile de vânzare sunt reglementate prin dispoziţiile Ordonanţei de urgenţă a Guvernului nr.110/2005.

	8.
	_____


	„d) Unităţile medico-sanitare cu personalitate juridică înfiinţate potrivit prevederilor Legii nr.31/1990 privind societăţile comerciale, pot  transfera întregul patrimoniu mobiliar şi imobiliar care se află la data intrării în vigoare a prezentului act normativ cabinetelor medicale ca şi forme de organizare  prevăzute de Ordonanţa Guvernului nr.124/1998,  cu condiţia ca societatea comercială să aibă ca asociaţi sau asociat unic medicul care a înfiinţat cabinetul medical individual. Transferul dreptului de proprietate asupra bunurilor mobile sau imobile se face cu titlu gratuit, fără a se fi supus vreunui impozit sau taxă judiciară de timbru. Societatea comercială poate fi dizolvată în condiţiile legii. „

( text propunere legislativă)


	6. La articolul 15, după alineatul (3) se introduce un nou alineat, alineatul (4), cu următorul cuprins:

„(4) Unităţile medico-sanitare cu personalitate juridică înfiinţate potrivit prevederilor Legii nr.31/1990 privind societăţile comerciale, republicată, cu modificările şi completările ulterioare, se pot dizolva şi  transfera întregul lor activ net rezultat din lichidare cabinetelor medicale individuale ca forme de organizare prevăzute de prezenta ordonanţă, cu condiţia ca societatea comercială să aibă ca asociaţi/asociat unic medicii/medicul care au/a înfiinţat cabinetul medical individual; transferul se poate face fără plată şi este scutit de plata oricăror impozite şi taxe .”
Autori: dl.dep.dr.Bonis Istvan ( Grup Parlamentar al UDMR ) , dl.dep.prof.dr.Mircea Ifrim ( Grup Parlamentar al PRM ) , dl.dep.dr.Grigore Crăciunescu  ( Grup Parlamentar al PNL) şi dl.dep.dr.Luchian Ion ( Grup Parlamentar al PNL ) .
	Pentru a se elimina discriminarea creată prin intrarea în vigoare a Ordonanţei Guvernului nr.124/1998. Investiţiile care au fost efectuate în cabinetele medicale înfiinţate potrivit prevederilor Legii nr.31/1990 au drept unic scop desfăşurarea în bune condiţii a actului medical.

	9.
	____
	____
	Art.II. – Ordonanţa Guvernului nr. 124/1998 privind organizarea şi funcţionarea cabinetelor medicale, republicată în Monitorul Oficial al României , Partea I, nr.568 din 1 august 2002, cu modificările şi completările ulterioare, precum şi cu modificările şi completările  aduse prin prezenta lege, se va republica în Monitorul Oficial al României , Partea I, , dându-se textelor o nouă numerotare.”


	Pentru respectarea normelor de tehnică legislativă.



În cursul dezbaterilor nu au fost înregistrate amendamente respinse.

                       PREŞEDINTE,                                                                                              SECRETAR,
DEP.ACAD.PROF.UNIV.DR.MIRCEA IFRIM                                                    DEP.DR.SORIN PAVELIU

